**LOODUSKOOL 2022 VALGAMAA NOORTELE**

*Lapsevanema teatis*

**Valgamaa noortele suunatud looduskool, toimub 10. - 12. juuni 2022 Valga maakonnas, Valga vallas Metsniku harjutusväljakul. Kogunemine Metsniku harjutusväljakul 10. juunil kell 17:00 ning orienteeruv lõpetamine 12. juunil kell 15:00. Looduskoolis osalevad Valgamaa noored vanuses 7-18 aastat.**

**Palume lapsevanematel osaleja transport looduskooli ja koju tagasi ise organiseerida.**

Looduskoolis pakume noortele palju praktilist tegevust kogenud instruktorite juhendamisel, võimalust viibida vabas looduses, leida uusi sõpru, ööbida telkides ja õppida kasulikke teadmisi toimetulekuks metsas ning praktiseerida õpitut. Looduskoolis toimub õppetöö gruppides ja vastavalt õppeteemadele. Näiteks orienteerumine, paintball, erinevad käsitöö õppetoad, rühmadevahelised võistlused ja isetegevuskavad, metsas toimetulek väheste vahenditega ning palju muud põnevat.

Lapse kohustuslik varustus looduskoolis:

* Magamiskott, magamisalus
* Telk, soovitavalt kile telgilekoos kinnitamisvahenditega, et tagada telgi suurem veekindlus
* Riietus sooja-, kuuma-, külma- ja vihmakindel, vahetusjalatsid (sportlikud)
* Riietus paintballi mängimiseks (pikad püksid, pikkade varrukatega särk, kindad)
* Taskulamp või pealamp
* Joogipudel
* Ujumisriided (ujumisvõimalus olemas, olenevalt ilmast)
* Isiklikud hügieenitarbed, käterätikud
* Sääsetõrjevahendid (soovitav)
* Päikesekaitsekreem (soovitav)

Toitlustamine toimub kolm korda päevas sooja toiduga, lisaks õhtuoode. Looduskoolis on olemas inimene, kelle poole saab pöörduda esmaabi saamiseks ning kes vajadusel suunab haige lapse traumapunkti või koju ja teavitab sellest lapsevanemaid.

Ürituse ajal kehtib läbiviijate poolt paika pandud sisekorra eeskiri, mida tutvustatakse avarivistusel ning millest kõik osalejad peavad kinni pidama.

Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju. **Eelnevalt mainitud ebameeldiva vahejuhtumi korral on lapsevanem kohustatud oma lapsele ise järgi tulema.**

Looduskooli korraldajad ei vastuta tehnikaseadmete purunemise või kadumise eest. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus puudub. Kogu looduskooli jooksul saab kindlasti helistada allpool toodud mobiilnumbritel. Kui Teil on soov last looduskooli ajal külastada, siis palun teavitage sellest korraldajat.

**Kooskõlastusleht saata digitaalselt allkirjastatult korraldaja meiliaadressile hiljemalt 30. mai 2022. Probleemide korral võtke ühendust korraldajaga või oma piirkonna noorsootöötajaga.**

**Kui osaleja tuleb looduskooli ilma eelnevalt korraldajale lapsevanema nõusolekulehte saatmata, saadetakse ta koheselt koju. Osalejate arv on sel aastal rangelt piiratud.**

Ürituse üldise korralduse eest vastutab Kaitseliidu Valgamaa maleva noorteinstruktor Kaimo Vahtra.

**Lisainformatsioon:** Kaimo Vahtra Tel: 5146384 Meiliaadress: kaimo.vahtra@kaitseliit.ee

Sander Ööbik Tel: 5175765 Meiliaadress: sander.oobik1@kaitseliit.ee

**LOODUSKOOL 2022 VALGAMAA NOORTELE**

*Lapsevanema teatis*

Olen nõus oma lapse …………………………………………………………………………………….

( ees- ja perekonnanimi TRÜKITÄHTEDEGA)

Osavõtuga Looduskool 2022, mis toimub 10. - 12. juunil 2022 Valga maakonnas, Valga vallas, Metsniku harjutusväljakul.

Olen teadlik lapse tervisliku seisundi teavitamise kohustusest ja vastutan tema tervisliku seisundi ja korraliku käitumise eest. Olen rääkinud lapsele võimalikest ettetulevatest ohtudest ning lapse kohustusest täita üldteada ohutusnõudeid ja täiskasvanud juhendajate instruktsioone.

Nõustun korraldajate poolt väljaõppe käigus tehtavate piltide ning videomaterjali avaldamisega organisatsiooni kodulehel ja kommunikatsioonivahendites ning kolmandate isikute teabevahendites.

***Osaleja andmed:***

Lapse isikukood: ……………………..… Tel.nr : ………………………

***Lapsevanema / eeskostja kontaktandmed:***

Ees- ja perekonnanimi: …………………………………………………………………………………..

Telefoninumber: ............................................................................................................................

Meiliaadress (vajadusel): ..............................................................................................................

Informatsioon lapse tervisliku seisundi kohta:

………………………………………………………………………………………………………………

Muud märkused (pildistamine, ujumine, tegevusprogramm, toit):

………………………………………………………………………………………………………………

**Olen tutvunud Valgamaa noorte looduskool 2022 lapsevanema teatisega ning luban oma lapsel osaleda. Olen teadlik järgitulemise kohustusest juhul, kui laps rikub üritusel korda ja ei allu kodutütarde ega noorkotkaste seadustele. Luban vastutaval juhil paluda arstiabi, toimetada vajadusel haiglasse minu last või hoolealust. Olen nõus maksma tasud, mis ei ole kaetud haigekassa või reisikindlustuse poolt.**

**Kinnitan, et minu laps on terve ning lapse ega tema pereliikmete osas ei ole rakendatud karantiini seoses COVID-19 viiruse nakkusohuga.**

**Väljaõppe korraldaja teeb vastavalt riiklikele soovitustele kõik endast oleneva, et tõkestada COVID-19 viiruse levikut. Lapsevanemal tuleb teadvustada, et oht haigestumiseks on olemas ka kõikide nõutud meetmete rakendamisel.**

Lapsevanema allkiri: *//Allkirjastatud digitaalselt//*

*Kooskõlastusleht palun saata digitaalselt allkirjastatult korraldaja meiliaadressile hiljemalt 30.05.2022, antud kuupäeva möödudes pole võimalik last enam looduskooli 2022 registreerida. Osalejate arv on sel aastal rangelt piiratud.*